โปรดเกล้าฯ กฎหมายค้ามนุษย์ แก้ปัญหาบังคับใช้แรงงาน
โปรดเกล้าฯ พ.ร.ก.แก้ไขเพิ่มเติมกฎหมายป้องกันค้ามนุษย์ ระบุ ซื้อขาย กักขังหน่วงเหนียว ขายหรือยกเด็กให้ผู้อื่น มุ่งหาผลประโยชน์ ผิดหมด7 เม.ย. 2562 เว็บไซต์ราชกิจจานุเบกษาเผยแพร่ โดยสมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมกฎหมายว่าด้วยการป้องกันและปราบปรามการค้ามนุษย์ โดยมีสาระสำคัญดังนี้มาตรา 6 ผู้ใดกระทำการอย่างหนึ่งอย่างใด คือ เป็นธุระจัดหา ซื้อ ขาย จำหน่าย พามาจากหรือส่งไปยังที่ใด หน่วงเหนี่ยวกักขัง จัดให้อยู่อาศัย หรือรับไว้ซึ่งบุคคลใด โดยข่มขู่ ใช้กำลังบังคับ ลักพาตัว ฉ้อฉล หลอกลวง ใช้อำนาจ โดยมิชอบ ใช้อำนาจครอบงำบุคคลด้วยเหตุที่อยู่ในภาวะอ่อนด้อยทางร่างกาย จิตใจ การศึกษา หรือทางอื่นใดโดยมิชอบ ขู่เข็ญว่าจะใช้กระบวนการทางกฎหมายโดยมิชอบ หรือโดยให้เงินหรือ ผลประโยชน์อย่างอื่นแก่ผู้ปกครองหรือผู้ดูแลบุคคลนั้น เพื่อให้ผู้ปกครองหรือผู้ดูแลให้ความยินยอมแก่ ผู้กระทำความผิดในการแสวงหาประโยชน์จากบุคคลที่ตนดูแล หรือเป็นธุระจัดหา ซื้อ ขาย จำหน่าย พามาจากหรือส่งไปยังที่ใด หน่วงเหนี่ยวกักขัง จัดให้อยู่อาศัย หรือรับไว้ซึ่งเด็ก ถ้าการกระทำนั้นได้กระทำโดยมีความมุ่งหมายเพื่อเป็นการแสวงหาประโยชน์โดยมิชอบ ผู้นั้นกระทำความผิดฐานค้ามนุษย์นอกจากนี้ การช่วยเหลือคุ้มครองผู้เสียหาย ให้คำว่า ค้ามนุษย์ หมายความรวมถึง บังคับใช้แรงงานหรือบริการ ด้วยและให้นำกฎหมายว่าด้วยวิธีพิจารณาคดีค้ามนุษย์มาใช้บังคับกับการพิจารณาคดีบังคับใช้แรงงาน หรือบริการด้วยโดยอนุโลม โดยถ้าการกระทำความผิดเป็นเหตุให้ผู้ถูกกระทำถึงแก่ความตาย ต้องระวางโทษ จำคุกตลอดชีวิต หรือประหารชีวิต ขณะเดียวกันถ้าการกระทำความผิดเป็นกรณีที่ผู้บุพการี ให้ผู้สืบสันดานทำงานหรือให้บริการ เพราะเหตุความยากจนเหลือทนทาน หรือเมื่อพิจารณาถึงสภาพความผิด หรือเหตุอันควรปรานีอื่นแล้ว ศาลจะลงโทษน้อยกว่าที่กฎหมายกำหนดหรือไม่ลงโทษผู้กระทำความผิดเลย ก็ได้ อย่างไรก็ตามพระราชกำหนดนี้ีให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป ผู้รับสนองพระราชโองการ พล.อ.ประยุทธ์ จันทร์โอชา นายกรฐัมนตรีอ่านฉบับเต็มได้ที่ 
โปรดเกล้าฯ พ.ร.ก.แก้ไขเพิ่มเติมกฎหมายป้องกันค้ามนุษย์ ระบุ ซื้อขาย กักขังหน่วงเหนียว ขายหรือยกเด็กให้ผู้อื่น มุ่งหาผลประโยชน์ ผิดหมด7 เม.ย. 2562 เว็บไซต์ราชกิจจานุเบกษาเผยแพร่
แรงงานข้ามชาติ,การค้ามนุษย์,พ.ร.บ.ป้องกันและปราบปรามการค้ามนุษย์